LAUSUNNON ANTAMINEN OIKEUSMINISTERIÖLLE KÄRÄJÄOIKEUSVERKOSTON KESKITTÄMISMIETINNÖSTÄ

KH	Oikeusministeriön työryhmän on julkaissut työryhmämietinnön (2007:12), jossa ehdotetaan lukuisten käräjäoikeuksien lakkauttamista ja istuntopaikkojen vähentämisiä sekä korvaavien uusien tilojen rakentamista / järjestämistä maakuntakeskuksiin. 

	Keski-Suomessa mietinnön ehdotus keskittäisi  käräjäoikeuden pääkanslian Jyväskylään. Sivukansliat jäisivät vain siirtymäkauden ajaksi Äänekoskella ja Jämsään. Jyväskylän lisäksi erillinen istuntopaikka jäisi ehdotuksen mukaan vain Äänekoskelle ja Jämsään. Ts. Saarijärven ja Viitasaaren istuntopaikat lakkautettaisiin. 
	Oikeusministeriö pyytää mm. kuntien lausuntoa työryhmän mietinnöstä 31.1.2008 mennessä.

	Kj:n ehdotus: Saarijärven kaupunki antaa käräjäoikeusverkoston keskittämismietinnöstä seuraavan lausunnon: 

	Hallintoa voidaan toki yhdistää, työtapoja uudistaa ja lisätä yhteistyötä käräjäoikeuksien välillä työruuhkissa, kuten verohallinnossa, työvoimahallinnossa ja Kelan asiakaspalvelussa jo tapahtuu. Myös työryhmän mietinnössä on samat keinot tunnustettu käyttökelpoiseksi käräjäoikeuksien työssäkin, mutta työryhmän esityksessä nämä mahdollisuudet on unohdettu ja panostettu tiukkaan keskittämiseen kustannuksista välittämättä.

	Saarijärven-Viitasaaren seutukunnan kunnat eivät hyväksy palveluiden keskittämistä pääosin maakuntakeskuksiin ja nykyisen toimivan palveluverkon alasajoa. Alueiden tasapuolisen kehityksen turvaaminen edellyttää myös valtionhallinnon toimivuutta. Jatkovalmistelussa on vältettävä asukkaiden palveluiden heikentämistä, henkilökunnan turhia siirtoja ja uusia kalliita tilatarpeita maakuntakeskuksissa. 

	Työryhmän työstä puuttui seutujen asiantuntemus.  Mietinnössä on ylikorostettu keskittämisestä saatavia etuja ja vähätelty sen tuomia kustannusvaikutuksia sekä uusien toimitilojen että keskittämisen aiheuttamien asiakaskustannusten osalta. Uusien toimitilojen rakentaminen keskuspaikalle aiheuttaa niin suuret kustannukset, että sivupisteiden lakkauttamisesta saatavia säästöjä joudutaan keräämään kymmeniä vuosia niiden kattamiseksi. 

	Asiakaskunnalle istuntojen keskittämisestä aiheutuvia kustannuksia ja matkustusongelmia on mietinnössä niin ikään vähätelty. Jo nyt ongelmaksi muodostuneet asianosaisten poissaolot istunnoista tulevat merkittävästi kasvamaan matkustusongelmien takia. Myös alaikäisten avustajina toimivien sosiaalityöntekijöiden matkustustarve kasvaa istuntopaikkojen keskittämisen myötä. 

	Päätös: Hyväksyttiin.